Holden Barina

Το Holden Barina ήταν supermini αυτοκίνητο πόλης της κατηγορίας B, που διατέθηκε από τις 12 Φεβρουαρίου 1985 έως τον Σεπτέμβριο του 2018, από την αυστραλιανή αυτοκινητοβιομηχανία Holden, θυγατρική της General Motors στην Αυστραλία. Το μοντέλο κυκλοφόρησε στην Αυστραλασία, σε 6 γενιές, και η καθεμία από αυτές ήταν μια δεξιοτίμονη εκδοχή διαφορετικών μοντέλων και διαφορετικών εταιρειών του μητρικού ομίλου της General Motors και συγκεκριμένα:

 Η πρώτη και η δεύτερη γενιά (1985 - 1988 και 1988 - 1994 αντίστοιχα), ήταν παράλληλη έκδοση του Suzuki Swift πρώτης και δεύτερης γενιάς αντίστοιχα.
 Η τρίτη και η τέταρτη γενιά (1994 - 2001 και 2001 - 2005 αντίστοιχα), ήταν παράλληλη έκδοση του Opel Corsa δεύτερης και τρίτης γενιάς αντίστοιχα.
 Η πέμπτη γενιά (2005 - 2012), ήταν παράλληλη έκδοση του Chevrolet Aveo.
 Η έκτη γενιά (2012 - 2018), ήταν παράλληλη έκδοση του Chevrolet Sonic. Στις 14 Σεπτεμβρίου 2018, η Holden ανακοίνωσε ότι το Barina θα αποσυρθεί άμεσα από την παραγωγή, όπως και έγινε.

Η λέξη «barina» είναι αυστραλιανή αυτόχθονη και σημαίνει «κορυφή».

 Παραπομπές 

 Εξωτερικοί σύνδεσμοι 


Κατηγορία:Αυτοκίνητα πόλης
Barina
Κατηγορία:Αυστραλιανά αυτοκίνητα